Ritratt: Facebook - Malta Beekepers Association .td_uid_2_60db4ca170d9b_rand.td-a-rec-img{text-align:left}.td_uid_2_60db4ca170d9b_rand.td-a-rec-img img{margin:0 auto 0 0} Il-ħaxix selvaġġ għandu jitħalla fin-natura għax fih jikbru fjuri li huma sors ta' ikel għan-naħla tal-għasel. Dan qalitu l-Assoċjazzjoni tan-Naħħala Malta fi stqarrija fuq Facebook, li fiha kkundannat it-tneħħija ta' din ir-riżorsa tant importanti għan-naħla Maltija, kif ukoll għan-naħħala li jieħdu ħsiebhom. Din l-assoċjazzjoni saħqet li bil-bini li qiegħed jiżdied il-ħaxix selvaġġ qed ikompli jonqos. L-IMNARJA GĦAN-NAĦĦALA F'MALTABħal ma tafu l-fjuri tal-ħaxix selvaġġ li ħafna minnhom jiffjorixxu fl-istaġun… Posted by Malta Beekeepers Association on Saturday, June 26, 2021 B'risposta għall-fatt li l-ħaxix selvaġġ jitneħħa fir-rebbiegħa, l-istaġun li l-iktar li jikber, l-Assoċjazzjoni ħarġet bi ftehim bejnha u l-kunsilli lokali f'Malta biex dan il-ħaxix tant bżonjuż ma jitneħħiex. Il-ftehim intbagħat lill-kunsilli lokali kollha u għandu l-għan li bejn it-30 ta' Novembru u l-31 ta' Mejju ta' kull sena, l-ebda ħaxix selvaġġ ma jitneħħa mill-pajsaġġi rurali Maltin. S'issa, il-Kunsilli Lokali ta' Santa Luċija, Ħal Lija, is-Swieqi, il-Kalkara, u Ħal Balzan iffirmaw il-ftehim, u appellaw biex ir-residenti jħeġġu lill-kunsilli jingħaqdu magħhom u jiffirmaw ukoll. Dan, se jagħti tama lin-naħħala li jkomplu jaħdmu f'sengħa li ilha għaddejja għal eluf ta' snin, li jagħmel parti mill-partimonju Malti. Fl-aħħar, l-Assoċjazzjoni nnotat li minkejja l-ħidma tan-naħħala tibqa' għaddejja bla waqfien, minħabba ħafna raġunijiet, il-qtugħ tal-għasel mhux dejjem huwa garantit. Hu għalhekk importanti, irrimarkat din l-assoċjazzjoni, li ssir ħidma biex tiġi salvata l-apikultura. Iniżjattiva oħra li tgħin lin-naħla Maltija: Ġnien ġdid se jżid il-preżenza tan-naħla Maltija .td_uid_3_60db4ca17107a_rand.td-a-rec-img{text-align:left}.td_uid_3_60db4ca17107a_rand.td-a-rec-img img{margin:0 auto 0 0}